**STATUTUL**

**FILIALEI JUDEȚENE SIBIU a ASOCIAŢIEI CADRELOR MILITARE ÎN REZERVĂ ȘI RETRAGERE DIN LOGISTICA ARMATEI “General Constantin Zaharia”**

Se constituie prin prezentul Statutul FILIALA JUDEȚEANĂ SIBIU a ASOCIAŢIEI CADRELOR MILITARE ÎN REZERVĂ ȘI RETRAGERE DIN LOGISTICA ARMATEI “General Constantin Zaharia”, ca urmare a manifestării acordului de voinţă al membrilor fondatori.

Filiala Județeană Sibiu este parte și respectă prevederile statutului Asociaţiei cadrelor militare în rezervă și retragere din Logistica Armatei “General Constantin Zaharia” - Bucureşti, constituindu-se în baza hotărârii Adunării Generale a Asociației în şedinţa din 11.12.2020 şi consemnată sub numărul A-116 din 23.12.2020.

**Capitolul I**

**DENUMIRE, SEDIU, DURATĂ DE FUNCŢIONARE**

**Art.1** (1) Denumirea Asociaţiei, constituită şi reglementată prin prezentul statut, este FILIALA JUDEȚEANĂ SIBIU a ASOCIAŢIEI CADRELOR MILITARE ÎN REZERVĂ ȘI RETRAGERE DIN LOGISTICA ARMATEI (A.C.M.R.R.L.A.) “General Constantin Zaharia”, organizaţie cu personalitate juridică, independentă, nonguvernamentală, fără scop patrimonial sau lucrativ, necondiţionată politic sau religios, numită în continuare FILIALA JUDEȚEANĂ SIBIU a A.C.M.R.R.L.A. “General Constantin Zaharia” sau FILIALA SIBIU.

(2) FILIALA JUDEȚEANĂ SIBIU este organizată în conformitate cu prevederile Legii nr. 246 din 18.07.2005 pentru aprobarea Ordonanței Guvernului nr. 26/2000 cu privire la asociații și fundații, cu completările și modificările ulterioare.

**Art.2** (1) Sediul FILIALEI JUDEŢENE SIBIU a ASOCIAŢIEI CADRELOR MILITARE ÎN REZERVĂ ȘI RETRAGERE DIN LOGISTICA ARMATEI “General Constantin Zaharia” se află în localitatea Laslea, comuna Laslea , nr.380, jud. SIBIU.

(2) În toate actele emise de FILIALĂ JUDEȚEANĂ SIBIU va fi însoțită de siglă, sediul social, codul de înregistrare fiscală, numărul sentinței civile, numărul de înregistrare din Registrul Național și alte informații de utilitate publică.

(3) În funcţie de condiţiile şi necesităţile dezvoltării activităţilor sale, Filiala îşi poate schimba sediul, după cum poate deţine în condiţiile legii şi alte sedii, fiecare dintre acestea având autoritate de reprezentare limitată, potrivit cu mandatul serviciului încredinţat;

(4) Filiala se poate afilia la asociaţii, federaţii sau confederaţii din ţară sau din străinătate, cu scopuri şi obiective similare cu ale sale şi care nu contravin prezentului act și legislației României, prin hotărâre a adunării generale a A.C.M.R.R.L.A. “General Constantin Zaharia”;

 (5) FILIALA JUDEȚEANĂ SIBIU își poate constitui sucursale, ca structuri teritoriale fără personalitate juridică. Sucursalele se constituie prin hotărâre a adunării generale a Filialei SIBIU, cu avizul A.C.M.R.R.L.A. “General Constantin Zaharia”. Acestea desfășoară activitățile date în competența lor de către Filiala SIBIU.

**Art.3** Se constituie prin prezentul statut FILIALA JUDEȚEANĂ SIBIU Aa ASOCIAŢIEI CADRELOR MILITARE ÎN REZERVĂ ȘI RETRAGERE DIN LOGISTICA ARMATEI “GENERAL CONSTANTIN ZAHARIA” ca urmare a hotărârii nr.116 din 23.12.2020 a Adunării Generale ASOCIAŢIEI CADRELOR MILITARE ÎN REZERVĂ ȘI RETRAGERE DIN LOGISTICA ARMATEI “GENERAL CONSTANTIN ZAHARIA” și a manifestării acordului de voinţă a membrilor fondatori.

**Art.4** Durata de funcţionare a FILIALEI JUDEȚENE SIBIU a A.C.M.R.R.L.A. “General Constantin Zaharia” este nelimitată, cu începere de la data dobândirii personalităţii juridice.

 **Art.5** FILIALA JUDEȚEANĂ SIBIU va sărbători anual ziua Filialei în ultima sâmbătă din luna august.

**Capitolul II**

**SCOP ŞI OBIECTIVE**

**Art.6** (1) Scopul de bază al FILIALEI JUDEȚEANE SIBIU a A.C.M.R.R.L.A. “General Constantin Zaharia” este de a promova și apăra interesele cadrelor militare în rezervă și retragere, membrii ai asociației, în relația cu societatea civilă, Ministerul Apărării Naționale, și alte structuri din sistemul de apărare, ordine publica și siguranță națională, în plan economic, social, cultural, sportiv, medical și familial precum și sprijinirea cu specialiști a structurilor de logistică din ARMATĂ, la pace, în situații de criză și război.

 (2) FILIALA JUDEȚEANĂ SIBIU a A.C.M.R.R.L.A. “General Constantin Zaharia” este organizată și desfășoară întreaga activitate în baza următoarelor **Principii Fundamentale**: respectul față de constituția și legile țării, loialitatea și solidaritatea ostășească, unitate de acțiune, onoare și demnitate militară, libera exprimare și respectul opiniilor.

**Art.7** (1) În întreaga activitate FILIALĂ JUDEȚEANĂ SIBIU va acționa pentru îndeplinirea următoarelor obiective principale, pentru realizarea scopului propus:

a) cultivarea și dezvoltarea în rândul cadrelor militare în rezervă sau retragere a dragostei față de patrie și trecutul glorios al armatei române, a spiritului de corp și a atașamentului față de tradițiile militare, a mândriei și respectului pentru faptele de armă ale înaintașilor;

b) promovarea valorilor fundamentale ale democraţiei, intereselor şi simbolurilor naţionale ale României, cultivarea valorilor civice ale statului de drept, dezvoltarea relaţiilor cu societatea civilă şi sprijinirea acţiunilor și inițiativelor comunităţilor locale;

c) cultivarea tradițiilor militare naționale și a logisticii militare românești în societatea civilă;

d) reprezentarea și apărarea drepturilor și intereselor cadrelor militare în rezervă și în retragere, pensionari militari, membrii ai FILIALA JUDEȚEANĂ SIBIU inclusiv cele cu privire la pensiile militare de stat, asistența medicală și protecția socială, accesul la facilitățile de recuperare, tratament, odihnă și recreere, așa cum rezultă din politicile sociale cu privire la persoanele vârstnice, atât în relațiile cu autoritățile și instituțiile publice centrale și locale, cât și în fața instanțelor de judecată;

e) susținerea și promovarea structurilor logistice ale Ministerul Apărării Naționale și a altor structuri logistice din compunerea sistemului de apărare, ordine publică și siguranță națională în relațiile cu instituțiile publice și private naționale și internaționale precum și cu alte organisme similare;

f) sprijinirea cadrelor militare în rezervă și în retragere, membri ai FILIALA JUDEȚEANĂ SIBIU și a văduvelor/văduvilor acestora pentru refacerea capacităților fizice și intelectuale și adaptarea la statutul de rezervist, promovând astfel o îmbătrânire activă, demnă și utilă social, și respectul în societate față de seniorii militari; inclusiv prin crearea sau intermedierea de service de asistență medicală la domiciliu sau în sistemul național de protecție medicală.

g) sprijinul mutual financiar al cadrelor militare în rezervă și în retragere, membri ai Asociației și a văduvelor/văduvilor acestora, prin aderarea la Casa de Ajutor Reciproc înfiinţat de A.C.M.R.R.L.A.”General Constantin Zaharia” în conformitate cu prevederile legale în vigoare;

h) consilierea membrilor filialei, la solicitarea lor, în probleme de drepturi și obligații cetățenești, inclusiv consiliere juridică, activitate ce se va executa prin persoane specializate (avocați), conform legii speciale;

i) organizarea și desfășurarea de acțiuni pentru constituirea de fonduri speciale prin donații sau sponsorizări, precum și de acțiuni sociale în beneficiul bunăstării cadrelor militare, membri ai asociației, în rezervă sau retragere, pensionari militari, și ale familiilor acestora, în condițiile respectării normelor legale;

j) asigurarea de facilități/condiții membrilor FILIALEI JUDEȚENE SIBIU pentru a-și menține contactul și relațiile de camaraderie și pentru a cultiva sentimentele de corp, inclusiv cu cadrele militare în activitate încadrate în structurile logistice din Armată;

k) respectarea şi apărarea, de către membrii FILIALEI JUDEȚENE SIBIU a onoarei şi demnităţii militare, precum și a memoriei militarilor care au decedat la datorie în timpul serviciului militar sau după trecerea în rezervă, inclusiv prin crearea de facilități sau zone distincte de înmormântare în cimitirele civile, în toate localitățile în care își au reședință cel puţin 10 militari în rezervă;

l) realizarea/menținerea unei comunicări permanente cu mass-media, atât pentru promovarea imaginii reale a vieţii militarilor în rezervă sau în retragere din Filială/A.C.M.R.R.L.A., cât și pentru a răspunde oportun la denigrările care apar în societate la adresa acestora;

m) stimularea și promovarea interesului publicului pentru îndeplinirea serviciului militar, participarea la educarea tineretului pentru îmbrățișarea unei cariere militare sau pregătirea tineretului care nu aderă la cariera militară dar este interesat de o pregătire pe principii militare în domeniile funcționale ale logisticii militare, inclusiv prin implicarea A.C.M.R.R.L.A. pentru asigurarea logisticii acestor forme de pregătire.

n) promovarea în rândul membrilor săi și în societate a respectării normelor stabilite pentru păstrarea ordinii publice, a bunelor moravuri şi a normelor de comportament civic;

o) cooperarea/colaborarea cu alte asociații similare din România sau din străinătate, cu autorităţile publice centrale și locale, precum și cu forurile internaţionale de profil, în concordanţă cu politica de apărare şi relaţiile externe ale statului român şi ale armatei sale, pentru îndeplinirea obiectivelor FILIALEI/A.C.M.R.R.L.A.;

p) organizarea și desfășurarea unor competiții și acțiuni cultural educative, sportive și de agrement, în vederea promovării logisticii militare la nivel național și internațional, inclusiv prin crearea unor facilități de pregătire specifice atât pentru militarii din rezervă cât și pentru tinerii din învățământul liceal și universitar sau destinat publicului larg;

r) participarea cu specialiști rezerviști, în funcție de nevoi și solicitări, pentru sprijinirea structurilor logistice din armată, unităţi administrativ teritoriale, organizații civice și obștești, alte asociații, etc, la pace, în situații de criză, la război, epidemii;

s) realizarea conștientizării de către organele abilitate și opinia publică a problemelor militarilor în rezervă sau în retragere logisticieni și de sprijin logistic, pensionari militari, şi ale familiilor acestora și angajarea/inițierea cooperării cu instituțiile publice și alte organizații pentru rezolvarea lor.

ș) organizarea și desfășurarea de acțiuni pentru constituirea de fonduri speciale prin donații sau sponsorizări, precum și de acțiuni sociale și de caritate în beneficiul persoanelor vulnerabile și aflate în dificultate;

t) organizarea de reuniuni, seminarii, întâlniri, expoziții tematice, activități culturale și/sau recreative;

(2) Aceste obiective se realizează prin orice fel de activităţi permise de legislaţia în vigoare, cu aprobarea în prealabil în Adunarea generală a Filialei Sibiu, menite să aibă drept finalitate realizarea scopului propus.

**Art.8** FILIALA JUDEȚEANĂ SIBIU îşi poate face cunoscut obiectul de activitate, preocupările imediate sau scopul de perspectivă, prin editarea, tipărirea, difuzarea şi distribuirea de materiale informative, prin mass-media, prin centre de informare şi documentare, precum şi orice alte forme şi mijloace de comunicare publică.

**Art.9**(1) A.C.M.R.R.L.A. are denumirea onorifică “General Constantin Zaharia” şi se identifică prin sigiliu, însemn heraldic specific, steag propriu, fanion, emblemă de onoare, insignă și imn, însușite în egală măsură și de către FILIALA JUDEȚEANĂ SIBIU a A.C.M.R.R.L.A. "General Constantin Zaharia".

 (2) FILIALA JUDEȚEANĂ SIBIU a A.C.M.R.R..L.A. "General Constantin Zaharia" îşi poate utiliza însemnele proprii în scop evocator sau de promovare (aniversar, comemorativ, etc), imprimându-le pe tricouri, insigne, medalii, precum şi pe orice alte suporturi favorizatoare de imagine publică, în cadrul oricăror manifestări din perimetrul de profil al Asociaţiei, unde este parte implicată organizatoric, sau alte competiţii organizate de structuri ale statului, asociaţii, fundaţii, alte forme din spectru de activitate sportiv, cultural, religios, etc, pe baza Protocoalelor întocmite cu organizatorii

**Capitolul III**

**PATRIMONIU, BUGET**

**Art.10** (1) Patrimoniul FILIALEI JUDEȚEANE SIBIU a A.C.M.R.R.L.A. "General Constantin Zaharia" se constituie din:

a) patrimoniu iniţial, în sumă de 2400 lei, subscris şi vărsat integral în cont bancar, la data constituirii asociaţiei;

b) cotizaţii şi taxe de aderare;

c) redirecţionarea voluntară a 3,5% din impozitul pe venit a contribuabililor;

d) donaţii, sponsorizări, legate şi alte fonduri. Donaţiile şi legatele pot fi sume de bani, bunuri, drepturi de autor, brevete de invenţii, acţiuni, titluri de valoare, alte drepturi de creanţe şi proprietăţi (teren – construcţii);

e) subvenţii acordate conform legii;

f) resurse create prin gospodărirea legală, eficientă a patrimoniului;

g) venituri provenite din servicii şi prestaţii efectuate pe bază contractuală;

h) activităţi economice, organizarea de evenimente;

i) încasări din editarea de publicaţii sub formă scrisă, audio-video şi electronice, sub nume propriu sau în relaţii de parteneriat;

j) programe de finanţare interne sau externe;

k) patrimoniul asociaţiei se completează cu veniturile realizate din exploatarea proprietăţilor asociaţiei, taxe nonprofit percepute în condiţiile legii pentru servicii angajate pe baze contractuale sau de colaborare şi pentru servicii de reprezentare a terţelor persoane, precum şi alte taxe nonprofit pentru participarea la evenimentele, proiectele şi programele asociaţiei;

l) dobânzile și dividendele rezultate din plasarea sumelor disponibile în condiții legale

m) dividendele societăților comerciale înființate de asociație;

n) resurse materiale și financiare obținute de la bugetul de stat sau de la bugetele locale;

o) alte modalităţi legale de finanţare.

(2) FILIALA JUDEȚEANĂ SIBIU poate înființa societăți comerciale prin hotărâre a Adunării generale a a Filialei Sibiu cu avizul A.C.M.R.R.L.A. “General Constantin Zaharia”. Dividendele obținute de Filială Sibiu din activitățile acestor societăți comerciale, dacă nu se reinvestesc în aceleași societăți comerciale, se folosesc în mod obligatoriu pentru realizarea scopului Filialei Sibiu, respectiv a A.C.M.R.R..L.A. “General Constantin Zaharia”.

(3) FILIALA JUDEȚEANĂ SIBIU prin hotărâre a Adunării generale a Filialei poate desfăşura orice alte activităţi economice directe, dacă acestea au caracter accesoriu şi sunt în strânsă legătură. cu scopul principal al persoanei juridice.

**Art.11**(1) Formarea bugetului de venituri şi cheltuieli şi derularea exerciţiului economico-financiar au în vedere:

a) garantarea resurselor de autofinanţare;

b) acumularea fondurilor pentru derularea programelor;

c) constituirea unui depozit de rezervă;

d) acoperirea cheltuielilor curente de întreţinere şi funcţionare

(2) Contribuţia personală în prestaţii pentru asociaţie se evaluează în contul cotizaţiei.

**Capitolul IV**

**STRUCTURA ORGANIZATORICĂ**

**Art.12** Organele FILIALEI JUDEȚEANE SIBIU sunt:

a) Adunarea Generală;

b) Consiliul Director;

c) Cenzor sau comisie de cenzori, după caz.

**Art.13** Membrii fondatori ai FILIALEI JUDEȚEANE SIBIU a A.C.M.R.R.L.A. au convenit asupra următoarei structuri organizatorice:

a) Adunarea Generală;

b) Consiliul Director;

c) Cenzor;

**Art.14** Membri fondatori ai FILIALEI JUDEȚENE SIBIU a A.C.M.R.R.L.A. “General Constantin Zaharia” au convenit asupra următoarei structuri oganizatorice:

a. Adunarea generală a FILIALEI JUDEȚENE SIBIU a A.C.M.R.R.L.A. “General Constantin Zaharia”;

b. Consiliul director al FILIALEI JUDEȚENE SIBIU a A.C.M.R.R.L.A. “General Constantin Zaharia”;

c. Cenzor al FILIALEI JUDEȚENE SIBIU a A.C.M.R.R.L.A. “General Constantin Zaharia”.

d. La momentul constituirii FILIALEI SIBIU a A.C.M.R.R.L.A. “General Constantin Zaharia”, componenţa nominală a Adunării generale a Filialei Sibiu, este următoarea:

* **dl. MUNTEANU ION** cetăţean român, posesor al CI seria SB nr 535481 emis de SPCLEP Sibiu, la data de 20.10.2011, CNP 1540202323935 domiciliat în mun. Sibiu, str. Kiev, nr.2, jud Sibiu.
* **dl. MUNTEANU VASILE** cetăţean român, posesor al CI seria SB nr 839896 emis de SPCLEP Sibiu, la data de 03.04.2018, CNP 1540330323913 domiciliat în mun. Sibiu str. Avram Iancu, nr 6, jud. Sibiu.
* **dl. CERNICA VICTOR** cetăţean român, posesor al CI seria SB nr 675909 emis de SPCLEP Sibiu, la data de 03.092014, CNP 1600825323956 domiciliat în loc. Șura Mare (com. Șura Mare), str Răsăritului, nr 116, jud Sibiu.
* **dl. MAFTEI LIVIU** cetăţean român, posesor al CI seria SB nr 546267 emis de SPCLEP Sibiu, la data de 25.01.2012 CNP 1690318173193 domiciliat în mun. Sibiu, str. Roma, nr.26 jud Sibiu.
* **dl. BOTOȘ MIRCEA-ADRIAN** cetăţean român, posesor al CI seria ZH nr 212403 emis de SPCLEP Oradea, la data de 03.10.2018 CNP 1561007054664 domiciliat în mun. Oradea, str. Muzeului, nr. 3, jud Bihor.
* **dl CERNEJENCO CONSTANTIN** cetăţean român, posesor al CI seria SB nr 608261 emis de SPCLEP Sibiu, la data de 15.05.2013 CNP 1590521354808 domiciliat în mun. Sibiu, str. Aurel Vlaicu, nr. 12, ap. 2, jud Sibiu.
* **dl CĂLIN AUREL** cetăţean român, posesor al CI seria SB nr 713502 emis de SPCLEP Laslea, la data de 22.06.2015 CNP 1540820263494 domiciliat în sat Laslea (com. Laslea), nr. 380, jud Sibiu.
* **dl PLEŞU SORIN-GHEORGHE-DAN** cetăţean român, posesor al CI seria SB nr 748015 emis de SPCLEP Sibiu, la data de 25.03.2016 CNP 1510804323946 domiciliat în Sat Marpod (com. Marpod), nr.298, jud Sibiu.
* **dl. STROILĂ GABRIEL** cetăţean român, posesor al CI seria SB nr 947654 emis de SPCLEP Tălmaciu, la data de 23.09.2020 CNP 1560912400718 domiciliat în sat. Tălmăcel (oraş Tălmaciu), nr. 230, jud Sibiu.
* **dl. BOTOȘ ILIE** cetăţean român, posesor al CI seria IF nr 709280 emis de SPCLEP Mogoşoaia, la data de 27.06.2020 CNP 1650821323948 domiciliat în sat Mogoşoaia (com. Mogoşoaia), str. Poieni, nr 80, judeţul Ilfov.

 (1) Filiala JUDEȚEANĂ SIBIU este administrată de către Consiliul Director, format din Preşedinte, Primvicepreşedinte, vicepreședinți şi Secretar General, în număr impar de membri.

(2) La momentul constituirii FILIALEI JUDEȚENE SIBIU, componenţa nominală a Consiliului Director este următoarea:

1. **Preşedinte** - STROILA GABRIEL;

1. **Prim vicepreşedinte** - CERNICA VICTOR;
2. **Vicepreşedinte** - MUNTEANU VASILE ;

4. **Vicepreşedinte** - CERNEJENCO CONSTANTIN;

5. **Secretar General** - MAFTEI LIVIU.

(3) Activitatea financiar contabilă a filialei va fi asigurată de către un contabil sau prin contract de prestări servicii de contabilitate cu firma de specialitate în domeniu.

 (4) CENZOR la data constituiri Filialei Sibiu este domnul BOCUȚIU DOREL AUREL cu CNP 1540228323924.

**Art.15** (1)  Adunarea  Generală  a FILIALEI JUDEȚENE SIBIU este  organul  de  conducere, alcătuită din membrii aflaţi pe ultima listă aprobată de Consiliul Director.

(2) Competenţa Adunării Generale cuprinde:

a)  analiza și evaluarea activității desfășurate de organele de conducere, pe toată scara ierarhică, de la Adunarea generală anterioară, stabilește măsurile care se impun pentru îmbunătățirea activităților și adoptă hotărâri, în concordanță cu prevederile statutului A.C.M.R.R.L.A. "General Constantin Zaharia";

b) stabilirea strategiei şi a obiectivelor generale ale Filialei în concordanță cu prevederile statutului A.C.M.R.R.L.A. "General Constantin Zaharia";

c) aprobarea bugetului de venituri şi cheltuieli şi a bilanţului contabil pe baza fundamentării Consiliului Director şi a avizului cenzorului (atunci când este cazul) Filialei.

d) alegerea şi revocarea membrilor Consiliului director al Filialei;

e) alegerea Președintelui Filialei Sibiu prin vot secret, iar a membrilor  Consiliului director și a Cenzorului, prin vot deschis;

f) constituirea de sucursale, ca structuri teritoriale fără personalitate juridică, realizarea de colaborări, parteneriate etc., cu avizul A.C.M.R.R.L.A. “General Constantin Zaharia”;

g) modificarea Statutului şi a Actului Constitutiv  propriu cu avizul A.C.M.R.R.L.A. “General Constantin Zaharia”;

h) hotărește constituirea oricăror structuri teritoriale permise de lege și validează Comitetele/Birourile acestora, alese de la ultima ședință a Consiliului director;

i) stabileşte pentru anul următor, cu aprobarea prealabilă prin hotărâre validă dată de către Adunarea generală a  A.C.M.R.R.L.A. “General Constantin Zaharia”, cuantumul taxei de înscriere şi al cotizaţiei lunare pentru toţi membrii FILIALEI JUDEȚENE SIBIU a ACMRRLA "General Constantin Zaharia";

j) dizolvarea şi lichidarea Filialei, precum şi stabilirea bunurilor rămase după lichidare, cu comunicarea prealabilă către A.C.M.R.R.L.A. "General Constantin Zaharia";

k) atunci     când dezbate probleme legate de una sau mai multe structuri teritoriale, Adunarea generală a Filialei Sibiu va avea la bază şi punctul de vedere al adunării generale a structurii teritoriale în cauză, cu titlu consultativ;

l) acordă titlul și diploma de „Președinte de Onoare” al FILIALEI JUDEȚENE SIBIU a A.C.M.R.R.L.A. "General Constantin Zaharia", la propunerea Consiliului director, cu avizul A.C.M.R.R.L.A. "General Constantin Zaharia";

m) îndeplinește orice alte atribuții prevăzute de legi sau prezentul statut, cu respectarea hotărârilor și  prevederilor statutare ale A.C.M.R.R.L.A. " General Constantin Zaharia ";

n) aprobă dizolvarea FILIALEI JUDEȚENE SIBIU şi numirea lichidatorilor, cu aprobarea prealabilă prin hotărîre validă dată de către Adunarea generală a A.C.M.R.R.L.A. "General Constantin Zaharia”.

**Art.16** (1) Adunarea Generală se întruneşte o dată pe an de regulă de ziua FILIALEI JUDEȚENE SIBIU ultima sâmbătă din luna august.

(2) Pentru adoptarea unor hotărâri importante se pot organiza adunări generale  extraordinare.

(3) Adunarea Generală poate fi convocată la hotărârea Consiliului Director, a Preşedintelui  Consiliului Director  sau la cererea  scrisă  a cel   puţin  o  treime  din numărul membrilor fondatori.

(4) Convocarea se face în scris,  prin   scrisoare recomandată, cu conţinut declarat şi confirmare de primire, sau poştă electronică, orice alt mijloc permis de lege, cu cel puţin 10 zile calendaristice înainte şi cu punerea la dispoziţie a ordinei de zi şi a condiţiilor în care pot fi consultate materialele ce se supun aprobării. La întrunirea Adunării generale vor fi invitați și vor participa reprezentanți ai A.C.M.R.R.L.A. “General Constantin Zaharia”.

(5) Adunările Generale se pot ține și în format corespondență pe mail, tele sau video dacă mijloacele tehnice permit, în condițiile arătate la art. 15 pct. 2 și 3.

(6)Adunarea   Generală   este   statutară   în   prezenţa   a   jumătate   plus   unul   din numărul total de membri. Cvorumul se verifică de către secretarul general. Hotărârile se adoptă cu o majoritate de 2/3 din numărul membrilor prezenţi.

**Art.17**  În   cazul  în care  la   prima  convocare,  Adunarea   Generală  nu  este statutară,   a   doua  convocare  va  fi   organizată   în   decurs   de   două   săptămâni , indiferent de numarul de membrii prezenti, cu respectarea prevederilor prezentului statut, iar hotărârile vor fi adoptate cu jumătate plus unu din totalul membrilor prezenţi, oricare ar fi numărul acestora.

**Art.18**Membrii  Adunării  Generale  pot  delega  dreptul  la  vot  către  un  alt membru, prin procură scrisă, care se vor anexa la procesul-verbal al şedinţei.

Un membru al Adunării Generale nu poate primi mai mult de cinci  procuri. Membrii care şi-au exprimat votul prin intermediul delegării vor fi consideraţi prezenţi în şedinţă.

**Art.19**(1) Hotărârile Adunării Generale care contravin legii, Statutului sau ordinii publice, pot fi atacate în justiţie de către oricare dintre membrii cu drept de vot care nu au luat parte la Adunarea Generală sau au votat împotrivă şi au cerut să se  consemneze  această menţiune, ca opinie separată în procesul-verbal de şedinţă.

(2) Contestaţia se depune în cel mult 15 zile de la data când au luat la cunoştinţă despre hotărâre sau de la data când a avut loc şedinţa, după caz.

**Art.20** FILIALA JUDEȚEANĂ SIBIU este  administrată  de  către   un  Consiliu  Director a cărui structură este stabilită în prezentul statut și prin Actul Constitutiv**.**

**Art.21 Consiliul** **director** asigură punerea în executare a hotărârilor Adunării generale a FILIALEI JUDEȚENE SIBIU și a A.C.M.R.R.L.A. "General Constantin Zaharia".

**Art.22** Consiliul Director are următoarele atribuţii:

a) duce la îndeplinire scopurile FILIALEI JUDEȚENE SIBIU și a  A.C.M.R.R.L.A. "General Constantin Zaharia", astfel cum au fost prevăzute în prezentul Statut și în Actul Constitutiv;

b) duce la îndeplinire hotărârile Adunării generale ale A.C..M.R.R.L.A. "General Constantin Zaharia";

c) prezintă Adunării generale a A.C.M.R.R.L.A. "General Constantin Zaharia" hotărârile Adunării generale ale FILIALEI JUDEȚENE SIBIU, cu privire la raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli pe perioada următoare, descărcarea de gestiune, proiectul programelor prezente și viitoare;

   d) aprobă acceptarea donaţiilor şi legatelor;

       e) încheie acte juridice în numele şi pe seama Filialei Sibiu ;

f) aprobă organigrama şi structura de personal a FILIALEI JUDEȚENE SIBIU a A.C.M.R.R.L.A. “General Constantin Zaharia”, avizată în prealabil de către A.C.M.R.R.L.A. “General Constantin Zaharia”;

g) analizează proiectele de finanţare şi rezultatele acestora, în cazul în care au fost aprobate;

h) aprobă primirea de noi membri, încetarea calităţii de membru şi excluderea pentru motive disciplinare.

i) îndeplineşte orice alte acte de administrare şi dispoziţii pentru bunul mers al activităţii FILIALEI JUDEȚENE SIBIU” a A.C.M.R.R.L.A. "General Constantin Zaharia".

**Art.23** Consiliul Director elaborează Regulamentul de ordine interioară și atribuțiile persoanelor din conducerea Consiliului Director. De asemenea aprobă organigramele, atribuțiile, fișele posturilor, bugetele și orice alte documente în baza cărora funcționează structurile create de Filială.

**Art.24** Consiliul Director este format din 5 membri, aleși de Adunarea Generală pe 3 ani.

**Art.25** Calitatea de membru în Consiliul Director se exercită personal, nefiind admisă împuternicirea altor persoane cu exercitarea drepturilor sau cu îndeplinirea atribuțiilor aferente acestei calități.

**Art.26** (1) Consiliul Director se va întruni în ședință ori de câte ori este nevoie, dar nu mai puţin de o dată pe lună, pentru a analiza proiectele aflate în lucru. Modul de convocare şi procedurile se vor detalia în Regulamentul de ordine interioară. Inițiativa desfășurării ședințelor o are președintele sau 2/3 din membrii Consiliului Director.

(2) Deciziile se adoptă cu majoritate simplă (3 voturi).Votarea proiectelor sau deciziilor se poate face prin vot deschis sau vot secret după cum se stabilește de către membrii Consiliului Director.

**Art.27** (1) Alegerea pe funcții a membrilor  Consiliul Director se face in cadrul Adunării Generale.

(2) Președintele poate delega parte din atribuțiile sale, pentru  anumite  perioade  de timp, prim-vicepreședintelui  sau oricărui alt membru din Consiliul Director precizând sfera, durata și limitele competențelor atribuite prin împuternicire.

(3) Președintele  reprezintă FILIALA JUDEȚEANĂ SIBIU în raporturile cu membrii asociației cu partenerii de colaborare și în fața tuturor instituțiilor statului.

**Art.28**Atunci când  numărul  membrilor  este  mai  mare  de  15, Adunarea Generală va numi obligatoriu un cenzor care va avea următoarele atribuții:

a) verificarea modului în care este administrat patrimoniul FILIALEI JUDEȚENE SIBIU a A.C.M.R.R.L.A. "General Constantin Zaharia"

b) întocmirea rapoartelor pe care le va prezenta Consiliului Director şi Adunării Generale ale Filialei;

c) va putea participa la lucrările Consiliului Director, fără drept de vot;

d) îndeplinirea oricăror alte atribuții prevăzute de lege pentru controlul financiar intern.

**Art.29** Cenzorul poate fi orice persoană fizică, cetățean român, cu studii în domeniul financiar-contabil și el poate fi nominalizat și fără a face parte din asociație.

**Art.30** Cenzorul va putea renunță la funcția lui cu un preaviz de 30 de zile, el fiind răspunzător pentru retragerea intempenstivă și pentru eventualele neglijențe în îndeplinirea atribuțiilor   sale. În  caz   de   indisponibilitate  a   cenzorului,   atribuțiile acestuia vor fi exercitate temporar de împuternicitul Adunării generale a FILIALEI JUDEȚENE SIBIU ”General Ioniță Botoș”, urmând ca aceasta să decidă în maxim 3 luni înlocuirea cenzorului.

**Art.31** Cenzorul FILIALEI JUDEȚENE SIBIU își desfășoară activitatea potrivit domeniilor legale in domeniu.

**Capitolul V**

**DOBÂNDIREA  ŞI  PIERDEREA  CALITĂŢII  DE  MEMBRU**

**Art. 32** Poate fi membru  al  FILIALEI JUDEȚENE SIBIU orice persoană fizică, cetăţean român, care acceptă și respectă prevederile Statutului, Hotărârile Adunării generale, ale Consiliului director  și  Regulamentului Intern şi achită în mod regulat cotizația stabilită.

Au prioritate rezerviștii militari din sistemul de apărare, ordine publică, siguranța național  si justiție, personalul civil care au a lucrat in aceste structurii, iar in limita si pe baza unor reguli si principii stabilite de Consiliul Director orice persoana fizica care accepta Statutul si  obiectivele Filialei.

**Art. 33** (1) Pentru a deveni membru al FILIALEI JUDEȚENE SIBIU persoana interesată trebuie să completeze o cerere de aderare, în forma adoptată de Consiliul Director.

(2) Cererea de aderare se face în scris și se adresează Consiliului Director, care se va pronunța asupra ei în termen de maxim  30 de zile calendaristice.

 (3) Hotărârea de admitere sau respingere va fi luată cu o majoritate de două treimi din membrii prezenți.

(4) Din   momentul  admiterii, solicitantul  dobândește  toate  drepturile  și obligațiile care decurg din noua sa calitate.

**Art. 34** FILIALA JUDEȚEANĂ SIBIU admite  două  categorii  de   membri:  membru  de  drept  și  membru de onoare.

**1. Membru de drept**

       Poate fi admisă în această categorie orice persoană fizică, cetăţean român, care contribuie prin toate mijloacele statutare și legale la realizarea scopului Filialei/Asociaţiei și îndeplinește condițiile prevăzute la art.31 , denumiți în continuare simplu, membri.

**2. Membru de onoare**

       Orice persoană care s-a distins prin servicii excepţionale în realizarea scopului Filialei/Asociaţiei, poate fi aleasă ca membru de onoare.      Membrii de onoare nu sunt condiționati de  cererea de admitere, sunt scutiţi de obligația achitării  cotizaţie, nu au drept de vot, nu pot fi  numiţi în funcţii de  conducere  a Filialei/Asociaţiei,  nu  au  niciun drept  la  activul  Filialei, dar pot asista la întrunirile acesteia.

**Art. 35** Pierderea calităţii de membru are loc în următoarele împrejurări:

a) de drept:

- prin neachitarea cotizaţiei timp de 6 luni , consecutiv;

- prin decesul persoanei fizice;

- nu mai întruneşte condiţiile impuse de Statut pentru a deţine calitatea de membru.

b) disciplinar, în urma hotărării Adunării Generale;

c) dacă respectivul încalcă intenţionat normele statutare;

d) prin retragerea voluntară, pe baza unei solicitari adresată președintelui pe baza unei cerei scrise**.**Motivarea nu este necesară.

**Capitolul VI**

**DREPTURILE  ŞI  OBLIGAŢIILE  MEMBRILOR**

**Art. 36** Membrii FILIALEI JUDEȚENE SIBIU au următoarele drepturi:

a) să propună proiecte și programe;

b) să se implice în realizarea programelor;

c) să participe consecvent la acțiunile Filialei;

d) să voteze şi să participe la realizarea hotărârilor luate de Adunarea Generală;

e) să  propună, să  aleagă  și  să  fie  aleși  în  organele  de  conducere ale Filialei / structurilor teritoriale;

f) să-și exprime individual, în cadru organizat, punctul de vedere și să prezinte propuneri privind modul în care conducerea Filialei duce la îndeplinire prevederile statutare;

g) să  fie  propus  pentru  a  fi  înaintat  în  gradul  următor  potrivit  prevederilor statutului cadrelor militare și a criteriilor stabilite de Ministerul Apărării Naționale și pentru a i se conferi ordine, medalii sau alte distincții onorifice, în conformitate cu prevederile în domeniu;

h) să  beneficieze  de  bilete  de  odihnă  și  de  tratament/ recuperare  în  limita locurilor obținute de Filială, în stațiunile balneare sau de odihnă din sistemul militar sau cel al asigurărilor sociale de stat, în condițiile legii;

i) să aibă acces la baza de date a Filialei/Asociației, pe bază de cerere în condițiile legii;

j) să cunoască direct şi prin cenzor modul de gestionare a patrimoniului;

k) să analizeze în cadru organizat activitatea Filialei/ Asociației;

l) să fie sprijinită familia membrului decedat pentru înhumarea lor într-un cimitir militar/civil   și   pentru   organizarea   de   funeralii   cu   onoruri   militare,   potrivit reglementărilor în vigoare și ritualului religios de care a aparținut acesta;

m) să propună modificări ale Statutului și Regulamentului intern;

n) să se pronunțe asupra problemelor de onoare şi disciplină.

**Art. 37** Membrii FILIALEI JUDEȚENE SIBIU au următoarele obligații:

a)să   cunoască,   să   respecte   și   să   îndeplinească   prevederile   statutului   și Regulamentului de ordine interioară, precum și hotărârile organelor de conducere;

b)   să acționeze cu răspundere, competență și operativitate pentru îndeplinirea obligațiilor ce le revin;

c)  să   militeze   în   toate   împrejurările   pentru   întărirea   unității  Filialei și promovarea   imaginii   acesteia,   să   acționeze   pentru   coeziunea   structurilor organizatorice ale acesteia şi să combată încercările de destabilizare sau destrămare a acestora;

d) să sprijine, prin modalități specifice, îndeplinirea de către armată a rolului său de apărare a suveranității, independenței, unității şi integrității teritoriale ale țării;

e)  să ia atitudine fermă împotriva tuturor acţiunilor şi manifestărilor care aduc atingere sau prejudicii interesului naţional, statului de drept, sistemului democratic şi prestigiului armatei;

f) să acţioneze permanent pentru menţinerea şi ridicarea prestigiului Filialei/Asociaţiei, să-i promoveze obiectivele, să activeze în cadrul programelor Filialei şi să-i fie reprezentanţi demni în viaţa socială;

g) să participe  la  activităţi/ reuniuni, să-și  plătească  la  timp cotizația potrivit  reglementărilor stabilite  şi  să  contribuie  la  atragerea  de  noi  membri  în  rândul Filialei

h) să nu acţioneze divergent faţă de hotărârile adoptate de Filială/Asociaţie;

i)să contacteze  Filiala/Asociaţia  pentru  a  se  informa  şi  a  participa  la  activităţile programate si organizate.

**Art. 38  Arbitraj.**Dacă apare un diferend între unul sau mai mulţi membri, pe de o parte  şi FILIALA JUDEȚEANĂ SIBIU și/sau A.C.M.R.R.L.A. “General Constantin Zaharia” sau unul dintre membrii Consiliului, pe de altă parte, asupra unor probleme fie  privitoare  la  titlul  de   membru,  la  o  pretinsă   încălcare  a  Statutului   sau  a Regulamentului de ordine interioară, fie la excluderea unui membru al Filialei/Asociaţiei, sau privind oricare altă problemă  care nu  poate fi rezolvată într-un mod satisfăcător conform modalităţilor deja existente, se va recurge la arbitraj. Fiecare dintre părţi va desemna un arbitru şi aceştia vor alege un expert.

Numai membrii Filialei/Asociaţiei vor putea exercita funcţiile de arbitru sau expert.

**Art. 39** Regulament de ordine interioară.

FILIALA JUDEȚEANĂ SIBIU va adopta un Regulament de  ordine interioară,  în concordanţă cu Statutul şi care poate prevede şi clauze suplimentare pentru administrarea Filialei~~.~~

**Capitolul VII**

**DIZOLVAREA ASOCIAŢIEI ŞI LICHIDAREA PATRIMONIULUI**

**Art. 40** (1) Lichidarea, dizolvarea şi încetarea personalităţii juridice a FILIALEI JUDEȚENE SIBIU se face în condiţiile şi cu respectarea legislaţiei române în materie cu aprobarea în prealabil a Adunării Generale a A.C.M.R.R.L.A. "General Constantin Zaharia"

(2)  În  cazul  dizolvării  A.C.M.R.R.L.A. "General Constantin Zaharia" și implicit a FILIALEI JUDEȚENE SIBIU, bunurile  rămase  în  urma  lichidării  vor  fi  transmise către persoane juridice de drept privat sau de drept public cu scop identic sau asemănător.

**Capitolul VIII**

**DISPOZIŢII FINALE**

**Art. 41** Dispoziţiile prezentului Statut se completează cu prevederile legislaţiei României, în vigoare.

**Art. 42** Prezentul  Statut  intră  în  vigoare  la  data  înscrierii  în  Registrul  Asociaţiilor şi Fundaţiilor

**Art. 43**Membrii FILIALEI JUDEȚENE SIBIU a A.C.M.R.R.L.A. “General Constantin Zaharia” împuternicesc pe:  **dl. avocat CĂLIN AUREL**, domiciliat în Comuna  Laslea  nr 380 , județul Sibiu  posesor al CI seria SB  nr.713502 , emis de SPCLEP Laslea  la data de 22.06.2015 CNP 1540820263494, pentru a întreprinde toate demersurile necesare dobândirii personalităţii juridice a FILIALEI JUDEȚENE SIBIU a A.C.M.R.R.L.A. “General Constantin Zaharia”.

**Art. 44**Asistența juridică va fi asigurată prin colaborare cu avocat, ori de câte ori este nevoie.

Redactat de Secretarul General  MAFTEI LIVIU  în 5 (cinci) exemplare originale.